Epistola episcopi ad papam pro fidelitate imperatoris

Reverendo patri vel domino vel maxime timendo A. Dei gratia totius sancte Romane ecclesie summo pontifici, G. Bononiensium episcopus licet indignus debitum servitium vel debite reverentie constantiam.

Quoniam divina celi clementia, pater sancte, vos in templo suo dignum pontificem eligere et omnium animarum provisorem et saluberrimum defensorem voluit constituere, ad sanctitatis ideo vestre pedes devote recurrere et quoddam dubium negotium crudele quidem non modicum, quo cum ceteris episcopis Italiae constringor, clementie vestrae auribus intimare non hesito.

Providentiam utique vestram latere nullatenus confido, qualiter F. Romanorum imperator totam iam sibi tributariam fecit Italiam et a cunctis

p. 252

episcopis acciperit utique potenter fidelitatem. Ipse quidem regales mihi litteras noviter direxit firmiter precipiens quatinus ei, omni occasione semota, fidelitatis iuramentum faciam ut episcopatis vestri bona postponam. Sed quoniam neque istud nec huic simile sine vestri licentia nullatenus facere audeo, pater sanctissime, clementiam vestram humiliter deprecor quatinus quid inde vestre placet maiestati, apostolicis mihi litteris significare dignemini.